Hateme Shala - Bajraktari

Heteme Shala - Bajraktari (1927-1960) ishte një mësuese shqiptare që kontriboi në zhvillimin e arsimit në Kosovë gjatë dhe pas Luftës së Dytë Botërore. 
 Biografia 
Hateme Shala u lind në Vushtrri në vitin 1927. Shkollën fillore e kreu në vendlindje. Në vitin shkollor 1941/1942 vijoi mësimet në Shkollën Normale “Sami Frashëri” në Prishtinë, ku po atë vit e kreu kursin pedagogjik dhe u emërua mësuese në shkollën fillore “Naim Frashëri” në Pazarin e Ri. Kursin e dytë pedagogjik e kreu në vitin 1943 në Prizren, e pas luftës punoi mësuese dhe me kurse analfabetike në Suharekë, në Shalë të Bajgorës dhe në fund në Vushtrri, ku vdiq në moshë të re në vitin 1960. Edhe vajza e saj, Lumnia, ndoqi rrugën e nënës dhe iu kushtua profesionit të mësuesisë.

 Shih edhe 
 Arsimi në Kosovë

 Referime 

Kategoria:Njerëz nga Vushtrria
Kategoria:Lindje 1927
Kategoria:Vdekje 1960
Kategoria:Mësuese kosovare